Planstrategi 2019 på vej

Hvert fjerde år udarbejder Rudersdal Kommune i samspil med borgerne en planstrategi, som formidler kommunalbestyrelsens mål og strategi for kommunens fortsatte udvikling og sætter rammerne for den fysiske planlægning i kommuneplanen.

Der er ny planstrategi på vej - Planstrategi 2019 - læs mere om denne herunder.

Fakta om Planstrategi 2019

Hvad er en planstrategi?

En planstrategi er et politisk dokument, som indeholder kommunalbestyrelsens strategi og vision for kommunens udvikling. Planstrategien sætter samtidig rammerne for den kommende revision af Kommuneplanen.

Proces for arbejdet med Planstrategi 2019

Afholdte dialogmøder om Planstrategi 2019

I arbejdet med den kommende planstrategi 2019 har vi afholdt fire dialogmøder, der stillede skarpt på planstrategiens seks temaer:

* Borger og Boliger & Levende bymiljøer – tirsdag den 6. november 2018 på Nærum Gymnasium kl. 19-21. [Slides fra dialogmøde 6. november 2018](https://www.rudersdal.dk/files/media/2018/47/planstrategi_2019_-_dialogmoede_d._6.11_-_borger_og_boliger_og_levende_bymiljoeer.pdf)
	+ Skal der bygges flere boliger og til hvilke målgrupper, hvis vi vil fastholde Rudersdal Kommune som en attraktiv bokommune?
	+ Hvordan understøtter vi levende bymidter og bymiljøer, når detailhandlen er udfordret?
* De smukke omgivelser & Vand som et aktiv – torsdag den 8. november 2018 på Nærum Gymnasium kl. 19-21. [Slides fra dialogmøde 8. november 2018](https://www.rudersdal.dk/files/media/2018/47/praesentation_til_dialogmoedet_8_nov._2018.pdf)
	+ Hvordan kan kommune, grundejere og virksomheder sammen bevare og udvikle de grønne områder, smukke bymiljøer, veje og kulturværdier?
	+ Hvordan kan vi håndtere klimaforandringerne med øget nedbør og sikring af kysten?
* Plads til erhverv – onsdag den 14. november 2018 hos Novafos, Blokken 9, Birkerød kl. 16-18.[Slides fra dialogmøde 14. november 2018](https://www.rudersdal.dk/files/media/2018/47/planstrategi_2019_-_dialogmoede_d._14.11_-_plads_til_erhverv.pdf)
	+ Hvordan skaber vi rammerne for det gode arbejdsliv for dem, der ønsker både at bo og arbejde i kommunen?
	+ Hvordan understøtter vi bedst udviklingen af kommunens erhvervsområder?
* Sundhed for alle – mandag den 19. november 2018 i Glassalen, Birkerød Idrætscenter kl. 17-19. [Slides fra dialogmøde 19. november 2018](https://www.rudersdal.dk/files/media/2018/47/oplaeg_til_dialogmoede_19._november_2018.pdf)
	+ Hvordan kan vi fremme sundheden og et aktivt liv for kommunens borgere?
	+ Er der behov for at prioritere og målrette indsatsen?

LÆS MERE

* [Planstrategi 2015](https://www.rudersdal.dk/planstrategi)
* [Kommuneplan 2017](https://www.rudersdal.dk/infosider/kommuneplan-2017)